2017 yilga qadar butun musulmon ahli uchun muqaddas bo‘lgan Kaba’i mukarrama joylashgan Saudiya Arabistonining Makka shahrida dunyodagi eng katta mehmonxona bunyod etiladi. Bu haqda Saudiya Arabistonining “Sabk” elektron gazetasi xabar berdi. Nashrning ma’lumotlariga ko‘ra, mehmonxona 12 ta minora shaklida quriladi hamda ularda jami 10 mingta xona, 70 ta restoran, konferens-zallar va supermarketlar joylashtiriladi. Bu mehmonxonaning 10 ta minorasidagi xonalar “4 yulduzli” darajasiga, qolgan 2 tasidagi xonalar esa 5 yulduzli va qirollik apartamentlariga mos qilib ishlanishi rejalashtirilmoqda. Mehmonlarga qulaylik yaratish maqsadida mehmonxona tomida vertolyotlarning qo‘nish-uchish maydonchasi quriladi. Haj, umra safarini ado etgani Makkaga dunyoning turli burchaklaridan har yili millionlab musulmonlar tashrif buyurishadi.